Sinéad O'Connor
Shuhada' Sadaqat (li qabel kienet Magda Davitt; imwielda Sinéad Marie Bernadette O'Connor; twieldet fit-8 ta' Diċembru 1966 – mietet fis-26 ta' Lulju 2023), magħrufa professjonalment bħala Sinéad O'Connor, kienet kantanta u mużiċista Irlandiża. L-album tad-debutt tagħha, irreġistrat fi studjo, The Lion and the Cobra, inħareġ fl-1987 u kien suċċess internazzjonali. It-tieni album tagħha, dejjem irreġistrat fi studjo, I Do Not Want What I Haven't Got (1990), sar l-ikbar suċċess tagħha, u nbigħu iktar minn seba' miljun kopja tiegħu madwar id-dinja. Il-kanzunetta ewlenija tiegħu, "Nothing Compares 2 U", ġiet imsejħa bħala l-aqwa single dinjija fl-1990 mill-Billboard Music Awards.

O'Connor ħarġet 10 albums irreġistrati fi studjo. Am I Not Your Girl? (1992) u Universal Mother (1994) ġew iċċertifikati bil-premju tad-deheb fir-Renju Unit, Faith and Courage (2000) ġie ċċertifikat bil-premju tad-deheb fl-Awstralja, u Throw Down Your Arms (2005) ġie ċċertifikat bil-premju tad-deheb fl-Irlanda. Fost ix-xogħol tagħha kien hemm ukoll kanzunetti għall-films, kollaborazzjonijiet ma' bosta artisti oħra, u dehriet f'kunċerti għall-ġbir ta' fondi għall-karità. Il-ktieb tal-memorji tagħha tal-2021, Rememberings, kien bestseller.

Fl-1999, O'Connor ġiet ordnata bħala patri mill-Knisja Tridentina Latina, setta mhux rikonoxxuta mill-Knisja Kattolika prinċipali. B'mod konsistenti tkellmet rigward kwistjonijiet marbuta mal-abbuż tat-tfal, id-drittijiet tal-bniedem, ir-razziżmu, ir-reliġjonijiet organizzati, u d-drittijiet tan-nisa. Matul il-karriera mużikali tagħha, tkellmet dwar il-vjaġġ spiritwali tagħha, l-attiviżmu, il-fehmiet soċjopolitiċi tagħha, kif ukoll dwar it-trawma li kellha u d-diffikultajiet li kellha b'rabta mas-saħħa mentali. Fl-2017, O'Connor bidlet isimha għal Magda Davitt. Wara li kkonvertiet għall-Iżlam fl-2018, bidlet isimha għal Shuhada' Sadaqat. Hija baqgħet tirreġistra d-diski u tkanta b'isem twelidha.

Diskografija 

 The Lion and the Cobra (1987)
 I Do Not Want What I Haven't Got (1990)
 Am I Not Your Girl? (1992)
 Universal Mother (1994)
 Faith and Courage (2000)
 Sean-Nós Nua (2002)
 Throw Down Your Arms (2005)
 Theology (2007)
 How About I Be Me (and You Be You)? (2012)
 I'm Not Bossy, I'm the Boss (2014)

Premjijiet

Referenzi 

Kantanti Irlandiżi
Mużiċisti Irlandiżi
Twieldu fl-1966
Mietu fl-2023